পেনিসিলিয়াম ক্রাইসোজেনাম

পেনিসিলিয়াম ক্রাইসোজেনামপেনিসিলিয়াম গণের অন্তর্ভুক্ত ছত্রাক। এটি নাতিশীতোষ্ণ এবং প্রায় গ্রীষ্মমণ্ডলীয় অঞ্চলে প্রচলিত এবং লবণাক্ত ভোজ্য পণ্যগুলিতে পাওয়া যায়।তবে এই প্রজাতির ছত্রাক বেশিরভাগ দেখতে পাওয়া যায় আভ্যন্তরীণ পরিবেশে; বিশেষত স্যাঁতসেঁতে আর্দ্র জলীয় স্থান যেমন, আবর্জনা, জলে ক্ষতিগ্রস্ত ঘরবাড়ি ইত্যাদি জায়গায়।এটি পি.ন্যাটাম, পি.মেলিয়াগ্রিনাম এবং পি.সাইনেওফুলভাম -এর অন্তর্গত মিশ্র প্রজাতির ছত্রাক।তবে আণবিক জাতিজনিবিদ্যায় প্রমাণিত হয়েছে যে এটি একটি স্বতন্ত্র প্রজাতি এবং পি.ন্যাটাম আসলে পি.রুবেন্স -এরই অন্তর্ভুক্ত।খুব কম সময়েই একে মানব রোগের কারণ হিসাবে বিবেচনা করা হয়েছে।এটি পেনিসিলিন সহ বেশ কয়েকটি ল্যাকটাম অ্যান্টিবায়োটিকের উৎস। 
পি ক্রিসোজেনিয়ামের অন্যান্য গৌণ বিপাকগুলির মধ্যে রয়েছে রুকফোরটিন সি, মেলিয়াগ্রিন,ক্রাইসোজিন,৬-এমএসএওয়াইডাব্লুএ ১/মেলানিন,অ্যান্ড্রাস্ট্যাটিন এ,ফাঙ্গিস্পোরিন,সেকালোনিক অ্যাসিড, সরবিসিলিনএবং পিআর-টক্সিন।
পেনিসিলিয়ামের অন্যান্য প্রজাতির মত, পি.ক্রিসোজেনিয়াম বীজগুটির(কনিডিয়া) শৃঙ্খল তৈরির মাধ্যমে বংশবিস্তার করে। এই বীজগুটিগুলি হাওয়ার মাধ্যমে এক জায়গা থেকে অন্য জায়গায় স্থানান্তরিত হয়। পি.ক্রিসোজেনিয়াম -এর কনিডিয়াগুলি সাধারণত নীল থেকে সবুজ-নীল রঙের হয় এবং তারা মাঝে মাঝে হলুদ রঙের রঞ্জক পদার্থ নিঃসরণ করে। কিন্তু শুধুমাত্র রঙের উপর ভিত্তি করে পি.ক্রিসোজেনিয়াম -এর সনাক্তকরন সম্ভব নয়। এর পরিচয় নিশ্চিত করতে এর আণুবীক্ষণিক বিশিষ্টতা পর্যবেক্ষণ করা প্রয়োজন এবং এর সঙ্গে ঘনিষ্ঠ সম্পর্কযুক্ত প্রজাতি পি.রুবেন্সের সাথে এর পার্থক্য নিরূপণ করতে ডি এন এ -এর পরীক্ষণ প্রয়োজন। ২০১৩ সালে পি.ক্রিসোজেনিয়াম -এর প্রজনেনের প্রতিটি ধাপ আবিষ্কৃত হয় একটি বিশেষ পরীক্ষার মাধ্যমে যেখানে অন্ধকারের মধ্যে ওটমিল আগর পরিপূরকে বায়োটিন যোগ করা হয় এবং ম্যাট ১-১ ও ম্যাট ১-২ -এর নমুনা যোগ করে পিসিআর পরিবর্ধন -এর সাহায্যে তাদের প্রজনন প্রক্রিয়া পর্যবেক্ষণ করা হয়।
পি ক্রাইসোজেনামের বায়ুবাহিত বীজাণুগুলি মানবশরীরে অ্যালার্জী‌র সংক্রমণ ঘটায়। ভ্যাকুয়ালার এবং ক্ষারীয় সেরিন প্রোটেসগুলি প্রধান অ্যালার্জি সৃষ্টিকারী প্রোটিন উপাদান হিসাবে চিহ্নিত করা হয়েছে।
পি.ক্রিসোজেনিয়াম বাণিজ্যিকভাবে পেনিসিলিন এবং জ্যান্থোসিলিন এক্স উৎপাদন করতে ব্যবহৃত হয়, এছারাও কারখানার বর্জ্য নিয়ন্ত্রণে, পলিয়ামাইন অক্সিডেস এনজাইম, 
ফসফোগলুকোনেট ডিহাইড্রোজেনেস, এবং গ্লুকোজ অক্সিডেস ইত্যাদি উপাদান উৎপাদন করতে ব্যবহার হয়।
পেনিসিলিন আবিষ্কার আধুনিক জীববিদ্যার, বিশেষত অণুজীব থেকে অ্যান্টিবায়োটিকের উতপাদনে নতুন দিশা দেখায়। পেনিসিলিন হল পেনিসিলিয়াম থেকে উৎপন্ন একটি গুরত্বপূর্ণ‌ অ্যান্টিবায়োটিক যা একটি বিশেষ পদ্ধতিতে প্রস্তুত হয়, যেখানে একটি পেনিসিলিয়ামের নমুনা ব্যবহার করা হয়। উৎপাদনকারী পেনিসিলিয়ামের নমুনার মধ্যে চিনি সহ বহু পুষ্টিকর উপাদান ও একটি নাইট্রোজেনের উৎস বর্তমান থাকে যা ছাত্রাকের বৃদ্ধিতে সহায়ক হয়। পেনিসিলিয়ামের নমুনাটি সেটি অন্যন্য পুষ্টিকর উপাদান আরহনের পর চিনির সাহায্যে পেনিসিলিন প্রস্তুত করে।
পেনিসিলিন উৎপাদন করার পদ্ধতি লক্ষ লক্ষ বছর ধরে বিকশিত হয়েছে, এবং অন্যান্য বেশ কয়েকটি সম্পর্কিত ছত্রাকের থেকেও পেনিসিলিন উৎপাদন করা সম্ভভ হয়েছে। খাদ্য উৎসের জন্য অন্যন্য অণুজীব বিশেষত ব্যাকটেরিয়ার সাথে প্রতিযোগিতার সময় একটি পরিবেশগত নির্বাচনী সুবিধা পায়।কিছু ব্যাকটিরিয়া পেনিসিলিন থেকে বাঁচার জন্য পেনিসিলিনেসিস নামক এনজাইম তৈরি করে যা পেনিসিলিনের ক্ষমতাকে হ্রাস করে।পেনিসিলিনেসিস প্রস্তুতির মাধ্যমে ব্যাকটিরিয়ারা নিজেকে পেনিসিলিন থেকে সুরক্ষিত রাখতে পারে।
পেনিসিলিন উৎপাদনের জন্য দায়ী প্রধান জিনগুলি হল; পিসিবিএবি, পিসিবিসি এবং পেনডিইডি যারা পরস্পর ঘনিষ্ঠভাবে জড়িত এবং ক্রোমোজোম আইয়ের উপর একটি গুচ্ছ গঠন করে।পেনিসিলিনের শিল্প উৎপাদনের জন্য ব্যবহৃত কিছু উচ্চ-উৎপাদনকারী পেনিসিলিয়াম ক্রাইসোজেনাম নমুনায় পেনিসিলিন জিন গুছের একাধিক অনুলিপি বর্তমান থাকে।
অন্যান্য ছত্রাকের মতো, পেনিসিলিয়াম ক্রাইসোজেনামের জিনোম সম্পাদনা করার জন্য সিআরআইএসপিআর / ক্যাস ৯-ভিত্তিক জিনোম সম্পাদনা কৌশল উপলব্ধ।